The Astronaut Farmer

The Astronaut Farmer er en amerikansk dramafilm fra 2006 regissert av Michael Polish, som skrev manus sammen med broren sin Mark. Hovedrollene spilles av Billy Bob Thornton, Virginia Madsen, Bruce Dern og Max Thieriot. Filmen handler om en ranch-eier fra Texas, som forsøker å konstruere sin egen rakett for å reise til verdensrommet. Filmen hadde premiere den 23. februar 2007.

Handling 
Charles Farmer er en tidligere amerikansk jagerfly-pilot og astronaut under opplæring som motvillig trakk seg fra romfartsprogrammet og ble utskrevet fra militæret før han kunne oppfylle drømmen sin om å bli en viktig del av NASA. Han gjorde dette for å overta familiens mislykkede ranch i Texas, etter at faren hans hadde begått selvmord. Etter å ha gått glipp av muligheten til å reise ut i verdensrommet, bestemmer Charles seg for å bygge en fungerende kopi av den historiske Mercury Atlas-raketten på låven ved sin avsidesliggende ranch i den fiktive byen Story i Texas. Han får støtte fra sin kone Audrey, tenåringssønnen deres Shepard og døtrene Stanley og Sunshine. Når han begynner å spørre om kjøp av rakett-drivstoff, blir FBI og Federal Aviation Administration interessert i det han holder på med.

Den påfølgende publisiteten setter Farmer i offentlighetens søkelys, og gjør ham til en medie-kjendis. Men planene hans blir snart forsinket, på grunn av endeløst byråkrati opprettet av amerikanske myndighetspersoner fra både FAA, FBI, NASA, CIA og det amerikanske forsvarsdepartementet, som forsøker å forhindre planene hans, og tvinge kreditorene hans til å stenge hele gården. Men Charles hadde regnet med publisitet, for å hjelpe ham økonomisk. Han blir nektet å bruke drivstoff basert på Hydrazin, og myndighetene påstår at dette kan utgjøre en sikkerhetsrisiko. De mener også at det er alt for farlig å la en privat borger skyte opp romfartøy på denne måten.

Stilt overfor økonomisk ruin får Charles panikk, klatrer om bord på raketten. Ved å bruke et mindre enn optimalt drivstoff som erstatning, skyter han opp raketten. Imidlertid, etter bare en fot eller to med vertikalt løft, går raketten ned igjen. Den faller overende og lander horisontalt, før den eksploderer og ødelegger den gamle tre-låven hvor raketten ble bygget. Charles dør nesten av hodeskader, og andre skader, etter at han ble kastet ut av raketten. Nyhetsmedier, tilskuere og alle kjøretøyene deres blir nesten knust i prosessen. I løpet av månedene han bruker på å komme seg etter disse skadene, avtar også offentlig interesse for prosjektet hans. Samtidig blir han deprimert over at prosjektet og drømmene hans har mislykkes. Men en arv etter faren hennes, Hal, blir uventet overlatt til Audrey etter hans død, noe som gjør at de kan håndtere gjelden deres. Audrey oppfordrer Charles til å konstruere en ny rakett, og finansiere dette med resten av arven hun mottok.

Skuespillere 
 Billy Bob Thornton som Charles Farmer
 Virginia Madsen som Audrey "Audie" Farmer
 Max Thieriot som Shepard Farmer
 Jasper Polish som Stanley Farmer
 Logan Polish som Sunshine Farmer
 Bruce Willis som oberst Doug Masterson
 Bruce Dern som Hal
 Mark Polish som FBI-agent Mathis
 Jon Gries som FBI-agent Killbourne
 Tim Blake Nelson som Kevin Munchak
 Sal Lopez som Pepe Garcia
 J.K. Simmons som FAA-administrator Jacobson
 Kiersten Warren som Phyllis
 Rick Overton som Arnold "Arnie" Millard
 Richard Edson som Sheriff "Chopper" Miller
 Elise Eberle som Madison Roberts
 Julie White som Beth Goode
 Graham Beckel som Frank
 Jay Leno som seg selv
 Marshall Bell som dommer Miller
 Kathleen Arc som Mrs. Harder
 Gary Houston som Dr. Livingston

Referanser

Eksterne lenker 
 

Dramafilmer fra USA
Engelskspråklige filmer
Filmer fra 2006